b'\n_START_ARTICLE_\nJohn Hick\n_START_PARAGRAPH_\nJohn Hick (s. 1922 \xe2\x80\x93 9. helmikuuta 2012) oli brittil\xc3\xa4inen analyyttinen uskonnonfilosofi ja teologi. Uskonnonfilosofiassa h\xc3\xa4n k\xc3\xa4sitteli uskonnon tietoteoriaa ja uskonnollista moniarvoisuutta ja teologisessa filosofiassa puolestaan pahan ongelmaa, eskatologiaa ja kristologiaa._NEWLINE_Hick toimi pappina Northumberlandin maakirkossa Englannissa ja opetti filosofiaa Cornellin yliopistossa sek\xc3\xa4 Princetonin teologisessa seminaarissa Yhdysvalloissa. Hick oli Claremont Graduate Universityn Danforth-oppituolin uskonnonfilosofian emeritusprofessori ja Birminghamin yliopiston H. G. Wood -oppituolin teologian emeritusprofessori. Hick luennoi vuosien 1986\xe2\x80\x931987 Gifford-luennot, ja h\xc3\xa4n sai Grawemeyer-palkinnon uskonnosta vuonna 1991.'